b'\n_START_ARTICLE_\nCrkva sv. Jakova u Opatiji\n_START_PARAGRAPH_\nKompleks \xc5\xbeupne crkve sv. Jakova nalazi se na mjestu benediktinske opatije po kojoj je grad dobio ime, te koja je podignuta najvjerojatnije u 12.st. Na nadvratniku glavnog ulaza u crkvu nalazi se natpis o izgradnji crkve 1506.g. Samostan 1555.g. preuzima Augustinski red, a 1723.g. Isusova\xc4\x8dki. Smatra se da je crkva do 1748.g. bila jednostavna jednobrodna gra\xc4\x91evina, tom periodu pripada pro\xc4\x8delni zid od rusti\xc4\x8dno obra\xc4\x91enog, nepravilnog kamena. 1748.g. crkva se pregra\xc4\x91uje, dobiva zrcalni svod i barokne susvodnice. 1930-ih godina brod je produljen i pro\xc5\xa1iren sa apsidalnim sveti\xc5\xa1tem oko kojeg te\xc4\x8de deambulatorij neoromani\xc4\x8dkih stilskih osobina. Uz crkvu se nalazi niski zvonik rastvoren biforama, atrij i \xc5\xbeupni ured.'